Bobbejaan maak amok op snelwegArgieffoto: a-z-animals.com ŉ Motoris is Dinsdag beseer toe ŉ bobbejaan op die N4-snelweg in Nelspruit rondgeloop en ŉ botsing veroorsaak het. Athlenda Mathe, woordvoerder van Netcare 911, het gesê ŉ motor en ŉ bakkie was omstreeks 09:20 naby die Mara-afrit in ŉ botsing betrokke. “Die bestuurder van die bakkie het na bewering vir die bobbejaan uitgeswaai wat op die snelweg rondgeloop het en in die proses die motor getref,” het Mathe gesê. Volgens Mathe het die bestuurder van die bakkie slegs geringe beserings opgedoen en is na ŉ nabygeleë hospitaal geneem vir behandeling en waarneming. Niemand in die motor is beseer nie.